కార్గిల్ వార్ మెమోరియల్

కార్గిల్ వార్ మెమోరియల్ దీనిని ద్రాస్ వార్ మెమోరియల్ అని కూడా పిలుస్తారు. ఇది భారతదేశం, పాకిస్తాన్‌ల మధ్య 1999లో జరిగిన కార్గిల్ యుద్ధానికి గుర్తుగా భారతదేశం, లడఖ్‌, కార్గిల్ జిల్లాలో కార్గిల్ నగరానికి సమీపంలోని ద్రాస్ పట్టణంలో భారత సైన్యం నిర్మించిన యుద్ధ స్మారకం.

చరిత్ర 
1998-1999 చలికాలంలో, పాకిస్తాన్ సైన్యం నియంత్రణ రేఖ (ఎల్‌ఓసి) ని దాటి, జమ్మూ కాశ్మీర్‌, లేహ్ (లడఖ్), కార్గిల్‌ - శ్రీనగర్‌ను కలిపే జాతీయ రహదారి  ఇంకా మరిన్ని ప్రదేశాలను స్వాధీనం చేసుకుంది. ఆక్రమిత భూభాగాలను తిరిగి స్వాధీనం చేసుకోవడానికి భారత సైన్యం మే 1999లో ఆపరేషన్ విజయ్ (విక్టరీ) ని ప్రారంభించింది. ఇది కఠినమైన పర్వత వాతావరణంలో భీకర యుద్ధాలకు దారితీసింది. ఈ ఆపరేషన్ రెండు నెలలకు పైగా కొనసాగింది. రెండు దేశాల మధ్య పూర్తి స్థాయి యుద్ధాన్ని నివారించడానికి, ప్రాంతీయ శాంతిని నెలకొల్పడానికి యుఎస్ఎ జోక్యం, సూచనల మేరకు పాకిస్తాన్ దళాలను ఉపసంహరించుకుంది.

ప్రతి సంవత్సరం, 26 జూలైని భారతదేశం, కార్గిల్ విజయ్ దివస్ (కార్గిల్ విజయ దినం) గా జరుపుకుంటుంది, ఈ సందర్భంగా భారత ప్రధాని న్యూ ఢిల్లీలోని ఇండియా గేట్ వద్ద ఉన్న అమర్ జవాన్ జ్యోతి వద్ద సైనికులకు నివాళులర్పిస్తాడు. 

2000లో భారత సైనికులను గౌరవించేందుకు 108 ఇంజనీర్ రెజిమెంట్‌కు చెందిన సైనికులు ఈ ప్రదేశంలో తాత్కాలిక స్మారక చిహ్నాన్ని నిర్మించారు. ప్రస్తుత రూపంలో ఉన్న ఈ స్మారకాన్ని నవంబర్ 2014లో భారత సైన్యం నిర్మించింది.

నిర్మాణం
స్మారక చిహ్నం, గులాబీ ఇసుకరాయి గోడలను కలిగి ఉన్న ఇత్తడి ఫలకాలు ఆపరేషన్ విజయ్ సమయంలో ప్రాణాలు కోల్పోయిన సైనికుల పేర్లతో చెక్కబడి ఉన్నాయి. ఇది డోలోలింగ్ హైట్స్, టైగర్ హిల్, పాయింట్ 4875 (బాత్రా టాప్) నుండి కనిపిస్తుంది.ఈ మెమోరియల్‌లో కెప్టెన్ మనోజ్ పాండే గ్యాలరీ ఉంది. యుద్ధంలో అతని నాయకత్వానికి మరణానంతరం అతనికి భారతదేశ అత్యున్నత సైనిక పురస్కారం అయిన పరమవీర చక్ర లభించింది. 26 జూలై 2012న, ఇండియన్ ఫ్లాగ్ ఫౌండేషన్ 11.4 మీ పొడవు, 7.6 మీ వెడల్పు (37.5 అడుగుల పొడవు, 25 అడుగుల వెడల్పు), 15 కిలోల బరువున్న 30 మీ (100 అడుగులు) పొడవైన జెండా స్తంభంతో జెండాను విరాళంగా ఇచ్చింది. కార్గిల్ వార్ మెమోరియల్ అని కూడా పిలువబడే ద్రాస్ వార్ మెమోరియల్ ఇప్పుడు పశ్చిమ లడఖ్‌లో ఒక ముఖ్యమైన మైలురాయి, ప్రధాన పర్యాటక ఆకర్షణగా పరిగణించబడుతుంది. 2016లో దాదాపు 1,25,000 మంది సందర్శకులు ఇక్కడికి వచ్చి వెళ్లారు.

గ్యాలరీ

మూలాలు

కార్గిల్ యుద్ధం
భారత పాకిస్తాన్ సరిహద్దు సమస్య
లడఖ్